ทองปิดพุ่ง 30 ดอลล์
สัญญาทองล่วงหน้าที่ตลาด COMEX ปิดพุ่งขึ้น 30 ดอลล์ ทำสถิติสูงสุดเป็นวันที่ 4ในสัปดาห์นี้
20 ส.ค. 2554

สัญญาทองล่วงหน้าที่ตลาด COMEX ปิดพุ่งขึ้น 30 ดอลล์ ทำสถิติสูงสุดเป็นวันที่ 4ในสัปดาห์นี้
สัญญาทองส่งมอบเดือนส.ค.พุ่งขึ้น 30.2 ดอลลาร์ หรือ 1.7% มาที่ 1,852.2 ดอลลาร์/ออนซ์ โดยราคาพุ่งขึ้นสูงถึง 1,881.40 ดอลลาร์/ออนซ์ ซึ่งเป็นสถิติสูงสุดระหว่างวันสำหรับทอง
ทองเดินหน้าขึ้น 6.3% รายสัปดาห์ และทะยานขึ้น 14% ในเดือนนี้ หลังจากที่ปิดตลาดเดือนก.ค.ที่ 1,631.2 ดอลลาร์/ออนซ์
โลหะเงินส่งมอบเดือนก.ย.ทะยานขึ้น 1.744 ดอลลาร์ หรือ 4.3% มาที่ 42.432 ดอลลาร์/ออนซ์ พลาตินั่มส่งมอบเดือนต.ค.พุ่งขึ้น 27.2 ดอลลาร์ หรือ 1.5% มาที่ 1,874.9 ดอลลาร์/ออนซ์
พัลลาเดียมส่งมอบเดือนก.ย.ร่วงลง 8.20 ดอลลาร์ หรือ 1.1% มาที่ 748.80 ดอลลาร์/ออนซ์
นักวิเคราะห์ในตลาดกล่าวว่า ทองและโลหะเงินอยู่ในกลุ่มตลาดเพียงไม่กี่แห่งเท่านั้นที่สามารถเดินหน้าขึ้นในสัปดาห์นี้ ในขณะที่นักลงทุนมีความวิตกมากขึ้นว่า เศรษฐกิจโลกจะร่วงกลับไปสู่ภาวะถดถอย ในขณะที่หุ้นกลุ่มผู้ส่งออกในหลายตลาดร่วงลงจากความวิตกเกี่ยวกับอุปสงค์ที่อ่อนแอลง